Държавен вестник, бр. 53, 2010 г., стр. 77

БРОЙ  53	
Д Ъ Р Ж А В Е Н  В Е С Т Н И К 	
СТР.  77  
Чл. 33. Като осъзнава своята компетентност 
и умения, магистър-фармацевтът е длъжен да 
насочва пациентите към други медицински и 
здравни специалисти, когато е необходимо.
Чл. 34. Магистър-фармацевтът не може да 
влиза в съдружия или договорки, които биха 
нарушили независимото професионално решение 
или биха попречили на правото на пациента на 
информиран и свободен избор.
Чл. 35. Магистър-фармацевтът осъществява 
сътрудничество с други медицински и здравни 
специалисти с цел постигане на качествено об­
служване на пациента. Консултирането между 
медицинските специалисти трябва да бъде един­
ствено с цел подобряване на здравето на пациента.
Раздел V
Фармацевтът и обществото
Чл. 36. Магистър-фармацевтът е активен член 
на обществото и съдейства за популяризирането 
на здравословен начин на живот и хигиена.
Чл. 37. Недопустимо е магистър-фармацевтът 
да използва аптеката, която е здравно заведение, 
и отношенията си с потребителите на фармацев­
тични услуги за постигането на политически, ре­
лигиозни и други цели, неприсъщи на професията.
Чл. 38. Магистър-фармацевтът участва активно 
в екологични програми и ги подкрепя.
Чл. 39. (1) Обществото дължи на магистър-
фармацевта уважение, добра материална осигу­
реност и опазване на достойнството.
(2) Магистър-фармацевтът е длъжен сам да 
утвърждава авторитета си с професионализъм, 
компетентност, знания, умения и хуманно отно­
шение към пациента и обществото.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 1. Правилата на този кодекс са задължител­
ни за всеки магистър-фармацевт, упражняващ 
професията.
§ 2. При неспазване разпоредбите на кодекса 
се налагат наказанията, предвидени съгласно 
Закона за съсловната организация на магистър-
фармацевтите, Устава на БФС и уставите на 
РФК на БФС.
§ 3. Кодексът е приет на Втория извънреден 
конгрес на БФС, проведен на 24.11.2007 г. в 
София, изменен от Третия редовен конгрес на 
БФС, проведен на 05 – 07 март 2010 г. във Варна, 
к.к. Златни пясъци, и е изработен на основание 
чл. 9, ал. 2 от Закона за съсловната организация 
на магистър-фармацевтите.
5628
СТОЛИЧНА ОБЩИНА
РЕШЕНИЕ № 299
от 10 юни 2010 г.
На основание чл. 21, ал. 1, т. 11 ЗМСМА, 
чл. 21, ал. 6 от Закона за общинската собственост, 
чл. 110, ал. 1, т. 1 и § 6, ал. 7 ПРЗУТ, т. 12 (Смф) 
и т. 21 (Пмс) от приложението към чл. 3, ал. 2 
от ЗУЗСО и протоколи на ОЕСУТ № ЕС-Г-98 от 
18.VІІ.2006 г., т. 30; № ЕС-Г-86 от 22.VІІ.2008 г., 
т. 7; № ЕС-Г-31 от 17.ІІІ.2009 г., т. 31; № ЕС-Г-34 
от 24.ІІІ.2009 г., т. 23; № ЕС-Г-72 от 17.VІІ.2009 г., 
т. 45; № ЕС-Г-12 от 2.ІІ.2010 г., т. 23; № ЕС-Г-14 
от 9.ІІ.2010 г., т. 46, Столичният общински съвет 
реши да приеме проект за:
1. План за регулация на м. СПЗ „Слатина-
север“, кв. 6. Откриване на улица от о.т. 129а до 
о.т. 124. Откриване на улица от о.т. 124 до о.т. 123. 
Отреждане на УПИ IV-436, 447, 448, 449, 450, 451, 
452, 453, 912, 911 – „за офиси, логистичен център, 
чисто производство, обществено обслужване и 
ПГ“, по червените и сините линии, цифри и текст 
и с корекциите с кафяв и зелен цвят съгласно 
приложения проект.
2. План за застрояване на СПЗ „Слатина-
север“, кв. 6, УПИ IV-436, 447, 448, 449, 450, 451, 
452, 453, 912, 911 – „за офиси, логистичен център, 
чисто производство, обществено обслужване и 
ПГ“ съгласно приложения проект.
Решението може да бъде обжалвано по реда 
на чл. 215 ЗУТ пред Административен съд – Со­
фия-град, в 14-дневен срок от съобщаването. 
Жалбите се подават до район „Слатина“ и се 
изпращат в Административен съд – София-град, 
от отдел „Правен“ на направление „Архитектура 
и градоустройство“ на Столична община.
Председател: А. Иванов
5612
ОБЩИНА ДОЛНА МИТРОПОЛИЯ
РЕШЕНИЕ № 679
от 25 юни 2010 г.
На основание чл. 21, ал. 1, т. 11 ЗМСМА, 
чл. 129, ал. 1 във връзка с чл. 59, ал. 1, чл. 110, 
ал. 1 и чл. 124, ал. 3 ЗУТ и Решение № КЗЗ-2 от 
2.ІІІ.2010 г. на Министерството на земеделието 
и храните – Комисия за земеделските земи, Об­
щинският съвет – гр. Долна Митрополия, реши:
1. Одобрява проект за подробен устройствен 
план – ПЗ (план за застрояване) в местността 
Талов пласт в землището на с. Славовица, община 
Долна Митрополия, област Плевен, за поземлени 
имоти № 077109, 077110, 077106, 077100, 077114, 
078065, 078066, 078022, 078067, 078032, 076001, 
076003, 079011 и 079004 за изграждане на обект 
„Фотоволтаична централа“.
2. Одобрява проекти за подробни устройствени 
планове – ПП (парцеларни планове) за трасе на 
ел. провод и водопровод в масиви № 79, 78, 76, 75 
и 77 по КВС, землище на с. Славовица, община 
Долна Митрополия.
На основание чл. 215, ал. 4 ЗУТ в 14-дневен 
срок от обнародването в „Държавен вестник“ 
решението подлежи на обжалване чрез Общи­
на Долна Митрополия до Административния 
съд – Плевен.
Председател: П. Герашка
5719
ОБЩИНА „ТУНДЖА“ – ЯМБОЛ
РЕШЕНИЕ № 547
от 29 юни 2010 г.
На основание чл. 21, ал. 1, т. 11 ЗМСМА 
и чл. 129, ал. 1 ЗУТ Общинският съвет „Тун­
джа“ – Ямбол, одобрява проект за подробен 
устройствен план – ПРЗ (план за регулация и 
застрояване) за поземлени имоти № 000289, 000290, 
които се преобразуват в І-289 за фотоволтаични 
системи и ІІ-290 за фотоволтаични системи по 
КВС на землище с. Безмер.
Председател: Г. Георгиев
5633